Quin any va néixer Mercè Durfort Coll?
Mercè Durfort Coll (La Suze-sur-Sarthe, Sarthe, País del Loira 1943) és una biòloga catalana. És catedràtica emèrita de Biologia cel·lular de la Facultat de Biologia de la Universitat de Barcelona.
Es doctorà en ciències biològiques el 1973 a la Universitat de Barcelona, i des del 1985 és catedràtica de Biologia cel·lular de la seva Facultat de Biologia, en la qual ha desenvolupat diversos càrrecs de gestió. Des del 1993, és membre de la Reial Acadèmia de Ciències i Arts de Barcelona, i del 1994 al 2000 va ser presidenta de la Secció de Ciències Biològiques de l'Institut d'Estudis Catalans, del qual és membre numerari des del 1989.
La seva activitat de recerca s'ha centrat preferentment en la gametogènesi de mol·luscs i crustacis i en la histopatologia i els processos bioacumulatius dels bivalves marins d'interès en aqüicultura.
Pertany a diverses societats científiques, i és autora de publicacions tècniques i de vídeos metodològics pensats per a donar suport a la docència que imparteix. És destacable dins d'aquest àmbit la seva tasca divulgativa amb la traducció, juntament amb Miguel Llobera i Sande, de l'obra de Bruce Alberts i altres, Molecular biology of the cell. 1ª ed. New York ː Garland, 1983, considerat com «el libre de text de biologia cel·lular més influent del seu temps». Durfort i Llobera han traduït al castellà les seves 5 primeres edicions, del 1986 al 2010; i al català la 2a edició anglesa el 1994.
Va estudiar la biografia de Jaume Pujiula i Dilmé i ha publicat diversos treballs sobre la vida i obra de Santiago Ramón y Cajal, així com sobre la història dels estudis de Biologia a la Universitat de Barcelona.
El 2001 va rebre el Premi Narcís Monturiol al Mèrit científic i tecnològic i el 2004 va rebre la Creu de Sant Jordi.
El 1943.